एक दिन मैं ऐसे ही लेटा था। रात के करीब साढ़े 12 बज रहे होंगे। मौसम में हल्की ठंडक होने लगी थी। तभी अचानक एक गर्म हवा का झोंका चेहरे से टकरा गया। मैं चौंका कि साला ये लू का थपेड़ा कहां से आ गया। चलो, आया होगा कहीं से। यह सोचकर मैं फिर ख्वाबों में खो गया। कुछ देर बाद फिर वैसा ही थपेड़ा मेरे पैरों से होते हुए धीरे-धीरे चेहरे तक आया और सर्र की आाज करता हुआ निकल गया। अब मैं सचेत हुआ औऱ थोड़ा उठकर बैठ गया। इधर-उधर देखा तो आसपास के ज्यादातर घरों की लाइटें बुझ चुकी थीं। इक्का-दुक्का घरों की खिड़कियों से रोशनी आ रही थी। चूंकि मेरी छत काफी ऊंची थी, इसलिए अंधेरा ही रहा करता था छत पर। मैंने फोन की लाइट जलाकर इधर-उधर देखा तो कुछ नहीं था। खैर, कुछ देर बाद मैं अपने कमरे में आकर सोने की कोशिश करने लगा।